laion/Wikipedia-Exotic huggingface dataset:
კბილანასებრნი

კბილანასებრნი (ლათ. Anarhichadidae) — ზღვის თევზების ოჯახი ქორჭილასნაირთა რიგისა. აქვთ წვრილი ქერცლით დაფარული წაგრძელებული სხეული, მაგარი საკვების დასაქუცმაცებლად მომარჯვებული კბილები. ბინადრობენ ოატლანტისა და წყნარი ოკეანეების ჩრდილოეთ ნაწილში. კბილანასებრნი აერთიანებენ 2 გვარს: Anarhichthys-ს, რომელიც შეიცავს ერთ სახეობას — გველთევზასებრ კბილანას (Anarhichthys ocellatus), და Anarhychas-ს, რომელიც აერთიანებს 4 სახეობა: შორეულაღმოსავლურ კბილანას (Anarhychas orientalis), ლურჯ კბილანას (Anarhychas denticulatus), ხალებიან ან ჭრელ კბილანას (Anarhychas minor) და ჩვეულებრივ ანუ ზოლებიან კბილანას (Anarhychas lupus). კბილანასებრნი რეწვის ობიექტია. ხორცს საკვებად იყენებენ, ტყავისაგან ამზადებენ ხელჩანთებსა და სხვა ნაკეთობებს. ქართული საბჭოთა ენციკლოპედია, ტ. 5, თბ., 1980. — გვ. 452-453. შეგიძლიათ იხილოთ მედიაფაილები თემაზე „კბილანასებრნი“ ვიკისაწყობში.
თამაზ შავგულიძე

თამაზ შავგულიძე (დ. 28 თებერვალი, 1930 — გ. 9 მარტი, 1993) — ქართველი იურისტი, მეცნიერი და თანამდებობის პირი. იურიდიულ მეცნიერებათა დოქტორი, პროფესორი, საქართველოს მეცნიერებათა აკადემიის სახელმწიფოსა და სამართლის ინსტიტუტის დირექტორი. თამაზ შავგულიძე დაიბადა 1930 წლის 28 თებერვალს თბილისში. 1953 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1958 წელს მუშაობა დაიწყო მეცნიერებათა აკადემიის ინსტიტუტის სამართლის განყოფილებაში უფროს ლაბორანტად. ამავე წელს შევიდა ასპირანტურაში, რომელიც 1961 წელს დაამთვრა. 1970 წელს დაინიშნა საქართველოს უზენაესი სასამართლოს თავმჯდომარის პირველ მოადგილედ. 1978 წლიდან მუშაობდა მეცნიერებათა აკადემიის ეკონომიკისა და სამართლის ინსტიტუტის დირექტორის მოადგილედ სამართლის დარგში. ჩამოაყალიბა სახელმწიფოსა და სამართლის ინსტიტუტი, რომლის დირექტორიც იყო სიცოცხლის ბოლომდე. 1989 წლის 14 აპრილს საქართველოს უმაღლესი საბჭოს პრეზიდიუმის ბრძანებულებით შექმნილი 9 აპრილს მომხდარი ტრაგედიის გარემოებათა გამოსაკვლევი კომისიის თავმჯდომარედ და ხელმძღვანელად დაინიშნა. თამაზ შავგულიძეს ეკუთვნის მრავალი სამეცნიერო მონოგრაფია. მისი სამეცნიერო-კვლევითი საქმიანობა მოიცავდა სისხლის სამართლის, კრიმინოლოგიისა და კრიმინალური ფსიქოლოგიის სამართლებრივ პრობლემებს; მან პირველმა გამოიყენა დიმიტრი უზნაძის „განწყობის თეორია“ სამართლებრივ ასპექტში. სხვადასხვა დროს იყო თბილისის სახელმწიფო უნივერსიტეტის იურიდიული ფაკულტეტის პროფესორი, საქართველოს სისხლის სამართლის კოდექსის სამთავრობო კომისიის თვმჯდომარე, საქართველოს მეცნიერებათა აკადემიის ჟურნალ „მაცნეს“ სამართლის სერიის რედაქტორი, ჟურნალ „სამართლის“ რედკოლეგიის წევრი. 1964 წელს მოსკოვში დაიცვა საკანდიდატო, ხოლო 1974 წელს სადოქტორო დისერტაცია. თოდრაძე ნ., თამაზ შავგულიძე, თბ., 2005 მისი შემოქმედებითი წვლილი საქვეყნოდ არის აღიარებული, გაზ., საქართველოს რესპუბლიკა, თბილისი, 11 მარტი, 2003, N 64 (4443), გვ. 6 თამაზ შავგულიძე — საქართველოს ბიოგრაფიული ლექსიკონი
ირაკლი უჩანეიშვილი

ირაკლი უჩანეიშვილი (დ. 14 ივნისი, 1929, თბილისი — გ. 27 ივლისი, 1992, იქვე) — ქართველი თეატრისა და კინოს მსახიობი, საქართველოს სსრ სახალხო არტისტი (1979). დაიბადა 1929 წლის 14 ივნისს, თბილისში. 1948 წ. დაამთავრა თბილისის ვაჟთა მეორე სკოლა. 1948–50 წლებში სწავლობდა თბილისის საავიაციო ტექნიკუმში, ხოლო 1950-54 წლებში შ. რუსთაველის სახ. თეატრალური ინსტიტუტის სამსახიობო ფაკულტეტზე. სხვადასხვა წლებში მუშაობდა რუსთაველის თეატრში (1954–58), კინოსტუდია „ქართულ ფილმში“ (1958-67), რუსთავის თეატრში (1967-1970), მარჯანიშვილის თეატრში (1970 წლიდან). 1959 — სად არის შენი ბედნიერება, მზია? — ავთანდილი 1959 — განაჩენი 1961 — ჭიაკოკონა — ერისტო 1963 — პალიასტომი — ოფიცერი 1964 — ზღვის შვილები — ვახტანგი 1967 — ვედრება — მუსა 1968 — ქერათმიანი ქალიშვილი 1977 — ესკულაპეს მოწაფე 1982 — ქართლოსიანთა საკურთხეველი — აზანი 1988 — დანაშაული მოხდა 1984 — გულუბრყვილო ბატი ტასიკოს თავგადასავალი 1987 — ბალადა მომღერალზე 1967 — საქართველოს სსრ დამსახურებული არტისტი 1979 — საქართველოს სსრ სახალხო არტისტი ირაკლი უჩანეიშვილი — საქართველოს ბიოგრაფიული ლექსიკონი ირაკლი უჩანეიშვილი — ეროვნული ფილმოგრაფია ირაკლი უჩანეიშვილი — კინოფილმების ინტერნეტ მონაცემთა ბაზა (ინგლისური) ↑ საქართველოს საბჭოთა სოციალისტური რესპუბლიკის უმაღლესი საბჭოს უწყებები. 1967. №3. გვ. 91 ↑ საქართველოს საბჭოთა სოციალისტური რესპუბლიკის უმაღლესი საბჭოს უწყებები. 1979. №3. გვ. 152.
ივანე დავითაია

ივანე დავითაია (დ. 20 მაისი, 1935, მარტვილი) — ქართველი ექიმი, მეცნიერი. 1960 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1960–1962 წლებში იყო ჭიათურის მარგანტრესტის მედიკო–სანიტარული სამსახურის ექიმი–ქირურგი. 1963–1965 წლებში თბილისის სახელმწიფო სამედიცინო ინსტიტუტის ტოპ. ანატომიისა და ოპერაციული ქირურგიის კათედრის ასპირანტი. 1966–1970 წლებში რკინიგზის თბილისის საავადმყოფო–პოლიკლინიკური გაერთიანების ქირურგი, პარალელურად ქალაქის №4 საავადმყოფოს ქირურგი–ორდინატორი, 1970–1972 წლებში გეგეჭკორის რაიონის ქირურგ. 1973–1980 წლებში მეცნიერებათა აკადემიის ალ. ნათიშვილის სახელობის ექსპერიმენტული მორფოლოგიის სამეცნიერო კვლევითი ინსტიტუტის მეცნიერ–თანამშრომელი. 1980 წლიდან თბილისის სახელმწიფო სამედიცინო ინსტიტუტის საფაკულტეტო ქირურგიის კათედრის ასისტენტი და დოცენტი. ავტორია 42 სამეცნიერო ნაშრომის, ერთი მონოგრაფიის, ერთი გამოგონების და სამი მეთოდური წერილის. საკანდიდატო დისერტაციის თემა — „ადამიანის გულის გვირგვინოვანი არტერიების კალაპოტის მორფომეტრიული თავისებურებანი დაბერების პროცესში.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 86 ივანე დავითაია — საქართველოს ბიოგრაფიული ლექსიკონი
ოთარ დავითაშვილი

ოთარ დავითაშვილი (დ. 4 ივნისი, 1950, ყაზბეგი) — ქართველი ექიმი, მეცნიერი. 1975 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი. 1974–1980 წლებში იყო თბილისის ექიმთა დახელოვნების ინსტიტუტის უფროსი ლაბორანტი. 1980–1995 წლებში ამავე ლაბორატორიის მეცნიერ–თანამშრომელი. 1997 წლიდან აუდიოლოგიისა და სმენის რეაბილიტაციის სამეცნიერო კვლევითი ცენტრის დირექტორის მოადგილე. ავტორია 27 სამეცნიერო ნაშრომის, მათგან 18 გამოქვეყნებულია ქართულ, რუსულ, 9 – ინგლისურ და გერმანულ ენებზე. 1990 წელს დაიცვა საკანდიდატო დისერტაციის თემა — „საშუალო ლატენტობის სმენის გამოწვეული პეტენციელები.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 87 ოთარ დავითაშვილი — საქართველოს ბიოგრაფიული ლექსიკონი
სიმონ დალაქიშვილი

სიმონ დალაქიშვილი (დ. 14 ოქტომბერი, 1935, თბილისი — გ. 23 აგვისტო, 2023) — ქართველი ექიმი, მეცნიერი. 1960 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1960–1963 წლებში იყო ექსპერიმენტული მორფოლოგიის ინსტიტუტის ასპირანტი. 1963–1965 წლებში მეცნიერ-თანამშრომელი. 1969 წლიდან გერონტოლოგიის განყოფილების გამგე. 1982 წლიდან მორფოლოგიის ინსტიტუტის დირექტორის მოადგილე სამეცნიერო დარგში. ავტორია 110 სამეცნიერო ნაშრომის, 8 საკანდიდატო დისერტაციის ხელმძღვანელი. სამედიცინო ენციკლოპედიის გერონტოლოგიის განყოფილების რედაქტორი. მიღებული აქვს სამი პატენტი რძე-მჟავე და ბავშვთა ხელოვნური კვების პროდუქტებზე. 1965 წელს დაიცვა საკანდიდატო დისერტაციის თემა — „ადამიანის თავის ტვინის დიდი ჰემისფეროების ქერქის ზოგიერთი ველის სტრუქტურული ცვლილებები დაბერების პროცესში.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 87 სიმონ დალაქიშვილი — საქართველოს ბიოგრაფიული ლექსიკონი
ერემო დანელია

ერემო დანელია (დ. 7 აპრილი, 1954, ლეხაინდრავო) — ქართველი ექიმი, მეცნიერი. 1982 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1982–1984 წლებში იყო თბილისის სახელმწიფო სამედიცინო ინსტიტუტის ონკოლოგიის კათედრის კლინიკური ორდინატორი. 1984–1998 წლებში ონკოლოგიის სამეცნიერო ცენტრის უროლოგიური განყოფილების ექიმი–ორდინატორი. 1999 წლიდან ამავე განყოფილების უფროსი მეცნიერ–თანამშრომელი. ავტორია 36 სამეცნიერო ნაშრომის, 2 რაციონალიზატორული წინადადების, რომლებიც ეხება ონკოლოგიის თანამედროვე აქტუალურ საკითხებს. 1994 წელს დაიცვა საკანდიდატო დისერტაციის თემა — „სათესლე ჯირკვლის სიმსივნეების გავრცელება საქართველოში და მისი დიაგნოსტიკის გაუმჯობესების გზები.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 87 ერემო დანელია — საქართველოს ბიოგრაფიული ლექსიკონი
სიმონ დარახველიძე

სიმონ დარახველიძე (დ. 13 ოქტომბერი, 1947, თბილისი) — ქართველი ექიმი, მეცნიერი. 1971 წელს დაამთავრა კრასნოდარის ყუბანის სამედიცინო ინსტიტუტის სამკურნალო ფაკულტეტი. 1971–1973 წლებში მუშაობდა ტულაში. 1973–1975 წლებში სოხუმში. 1975–1983 წლებში მოსკოვში. 1983–1993 წლებში სოხუმში. 1992–1993 წლებში იბრძოდა აფხაზეთის ომში. 1993–1997 წლებში იალტაში. 1997 წლიდან მუშაობს თბილისში. ავტორია 51 სამეცნიერო ნაშრომის, გამოქვეყნებული აქვს ერთი მეთოდური კითხვარი. 1983 წელს დაიცვა საკანდიდატო დისერტაციის თემა — „Hallux-rigidus კლინიკა, დიაგნოსტიკა, მკურნალობა.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 88 სიმონ დარახველიძე — საქართველოს ბიოგრაფიული ლექსიკონი
საქართველოს ბადმინტონის ეროვნული ნაკრები

საქართველოს ბადმინტონის ეროვნული ნაკრები — ნაკრები, რომელიც წარმოადგენს საქართველოს ბადმინტონის საერთაშორისო გუნდურ შეჯიბრებზე. ეროვნულ გუნდს აკონტროლებს საქართველოს ბადმინტონის ფედერაცია, ქართული ბადმინტონის მმართველი ორგანო. 1991 წლამდე საქართველო საბჭოთა კავშირის ბადმინტონის გუნდის შემადგენლობაში ასპარეზობდა. გუნდი დამოუკიდებლად ჩამოყალიბდა საბჭოთა კავშირის დაშლის შემდეგ. საქართველოს ახალგაზრდული ნაკრები ასევე მონაწილეობდა ბადმინტონის მსოფლიო ჩემპიონატზე შერეულ გუნდურ დაპირისპირებაში, რომელიც ასევე ცნობილია როგორც სუჰანდინატას თასი. სუჰანდინატას თასი ბალკანეთის ბადმინტონის ჩემპიონატი არის ტურნირების სერია, რომელიც ორგანიზებულია ბალკანეთის ბადმინტონის ასოციაციის მიერ. ახალგაზრდების გუნდური ჩემპიონატები დაყოფილია ოთხ სხვადასხვა ასაკობრივ ჯგუფად, ესენია 19-წლამდელთა, 17-წლამდელთა, 15-წლამდელთა და 13-წლამდელთა ჯგუფები. სპორტი საქართველოში ↑ Populorum, Mike. Archiv SudirmanCup. ციტირების თარიღი: 8 May 2019. ↑ Balkan U17 Championships. ციტირების თარიღი: 2022-09-11 ↑ Tournamentsoftware.com. ციტირების თარიღი: 2022-09-11
კბილებიანი ფრინველები

კბილებიანი ფრინველები (ლათ. Odontognathae ან Odontornithes) — ცარცული პერიოდის ამომწყდარი ფრინველების ქვეკლასი. ჰქონდათ კბილები (აქედან მოდის სახელწოდება). ზოგი მეცნიერი კბილებიან ფრინველებს აერთიანებს (ახალ ანუ თანამედროვე ფრინველების) ქვეკლასში. კბილებიან ფრინველებს ეკუთვნის 2 რიგი: ჰერპერორნისები და იქთიორნისები. ქართული საბჭოთა ენციკლოპედია, ტ. 5, თბ., 1980. — გვ. 454.
კონსტანტინე სიდამონ-ერისთავი

კონსტანტინე (კონი) სიდამონ-ერისთავი (ინგლ. Constantine (Connie) Sidamon-Eristoff; დ. 28 ივნისი, 1930, მანჰეტენი, ნიუ-იორკი — გ. 26 დეკემბერი, 2011, იქვე) — ქართული წარმოშობის ამერიკელი იურისტი, პოლიტიოკოსი და ნიუ-იორკის საავტომობილო გზის კომისარი და ქალაქის ვიცე-მერი (1967-1973 წწ.) ჯონ ლინდსის ადმინისტრაციის დროს. კონსტანტინე სიდამონ-ერისთავი დაიბადა ნიუ-იორკში, არაგვის ერისთავების შთამომავლების არისტოკრატიულ ოჯახში. მამა — სიმონ სიდამონ-ერისთავი საქართველოდან ემიგრაციაში წავიდა 1921 წელს, ბოლშევიკების შეჭრის შემდეგ. დედა — ანა (ენი) ტრეისი XIX საუკუნის შუა წლებში მოღვაწე ამერიკელი დიპლომატისა და ისტორიკოსის ჯონ ბიგელოუს შთამომავალი იყო. დაამთავრა მილბრუკის სკოლა, პრინსტონის უნივერსიტეტი ინჟინერ-გეოდისტის სპეციალობით და 1957 წელს კოლუმბიის უნივერსიტეტის იურიდიული სკოლა. ამავე წელიწადს კონსტანტინე სიდამონ-ერისთავი დაქორწინდა ენ ფიპსზე, ენდრიუ კარნეგის პარტნიორის, ჰენრი ფიპსის შვილიშვილზე. იგი ფლობდა მამის რესოტრან „ალავერდს“ მდინარე ჰუდსონზე, რომელიც იყო ქართული სათვისტომოს შესახვედრი და დასასვენებელი ადგილი ამერიკაში. სიდამონ-ერისთავი ჯონ ლინდსის ადმინისტრაციის დროს მუშაობდა ნიუ-იორკის საავტომობილო გზის კომისრად და 1967-1973 წლებში ამავე ქალაქის ვიცე-მერად. 1974 წელს მალკოლმ უილსონმა დანიშნა და 1989 წლამდე მუშაობდა სატრანსპორტო კომპანია Metropolitan Transportation Authority-ში. კონსტანტინე ერისთავი 1989-დან 1993 წლამდე, ჯორჯ ბუშის პრეზიდენტობის დროს ნიუ-იორკის მე-2 რეგიონის (ნიუ-იორკი, ნიუ-ჯერსი, პუერტო-რიკოს და ვირჯინიის კუნძულები) გარემოს დაცვის სააგენტოს ხელმძღვანელობდა. კონი ერისთავის ინიციატივითა და დიდი ძალისხმევით, 1994 წელს დაარსდა ამერიკული ჰუმანიტარული ორგანიზაცია „საქართველოს ამერიკელი მეგობრები“, რომლის დირექტორთა საბჭოს იგი სიცოცხლის ბოლომდე თავმჯდომარეობდა. მისი გარდაცვალების შემდეგ თავმჯდომარის თანამდებობა დაიკავა მისმა ვაჟმა სიმონ სიდამონ-ერისთავმა. კონსტანტინე სიდამონ-ერისთავი 2011 წლის 26 დეკემბერს ამერიკაში 81 წლის ასაკში გარდაიცვალა. მისი ვაჟი ენდრიუ ჩართული იყო ნიუ-იორკისა და შტატის პოლიტიკაში, ასევე იყო ნიუ-ჯერსის შტატის ხაზინადარი 2010 წლის იანვრიდან 2015 წლის ივლისამდე. დაუშვილი რ., ქართული ემიგრაცია ამერიკაში, თბ., 2014, ISBN 978-9941-0-6277-3 მახარაძე ი., ქართველები ამერიკაში, თბ., 2011, გვ. 129-133 Obituary, nytimes.com, December 30, 2011; accessed March 28, 2015. ↑ 1.0 1.1 New-York Times, 30 დეკემბერი, 2011 წელი ↑ 2.0 2.1 Bruce Weber. Constantine Sidamon-Eristoff, Environmental Advocate, Dies at 81 (ინგლ.), New York Times (30 დეკემბერი, 2011 წ.) ↑ 3.0 3.1 Хатиа Хасаиа, Однажды в Нью-Йорке: как грузин стал вице-мэром «столицы мира» დაარქივებული 2023-02-20 საიტზე Wayback Machine. , "Сова", 7 დეკემბერი, 2020 წ. ↑ Archived copy. დაარქივებულია ორიგინალიდან — 2016-01-25. ციტირების თარიღი: 2017-02-04 ↑ Constantine Sidamon-Eristoff | the EPA Blog. დაარქივებულია ორიგინალიდან — 2017-06-05. ციტირების თარიღი: 2017-02-04
კარსტის პლატო

კარსტის პლატო, კრასი (სლოვენ. Kras; იტალ. Carso) — კირქვული პლატო სლოვენიის სამხრეთ-დასავლეთ და იტალიის ჩრდილო-აღმოსავლეთ ნაწილში. გადაჭიმულია ისტრიის ნახევარკუნძულის ჩრდილოეთით, ტრიესტის ყურესა და ფრიულის დაბლობს შორის. წარმოადგენს დინარის მთიანეთის ნაწილს. სიმაღლე 250–600 მ, მაქსიმალური სიმაღლე 643 მ (მთა ტრსტელი). ჩრდილო-დასავლეთიდან სამხრეთ-აღმოსავლეთისაკენ გადაჭიმულია დაახლოებით 60 კმ-ზე, სიგანე 15–20 კმ. ფართობი დაახლოებით 800 კმ², საიდანაც სლოვენიაზე მოდის 440 კმ². კარსტის პლატო აგებულია კირქვებით. კარსტული რელიეფის ფორმების გავრცელების კლასიკური მხარეა, რომლებიც აქ პირველად იყო შესწავლილი და აღწერილი. ზედაპირულ ჩამონადენს თითქმის მოკლებულია. გვხვდება მრავალრიცხოვანი და სხვადასხვაგვარი ზედაპირული და მიწისქვეშა გეომორფოლოგიური კარსტული წარმონაქმნები, რომელთა შორის ყველაზე ხშირია კარსტული ძაბრები. 1 კმ²-ზე მოდის 100-მდე კარსტული ძაბრი, რომლებიც მოიცავენ პლატოს ტერიტორიის დაახლოებით 10 %-ს. რელიეფის სხვა ფორმებიდან მნიშვნელოვანია კარები, პოლიები, ჭები, ბრმა ხეობები, მშრალი ხეობები და ვეებერთელა დანგრეული დოლინები. მნიშვნელოვანი გეომორფოლოგიური ელემენტია კარსტული მღვიმეები, რომელთა შორის გამოიყოფა პოსტოინსკა-იამა, შკოციანის მღვიმეები, ვილენიცა, გროტა-გიგანტე და სხვა. ამჟამად კარსტის პლატოს ფარგლებში გამოვლინებულია 1500-ზე მეტი სპელეოლოგიური წარმონაქმნი. მნიშვნელოვანია მყვინთავი მდინარე რეკა და კარსტული ტბა ცერკნიცა. ძლიერი ზამთრის ქარებისგან დაცულ ქვაბულებში, სადაც კირქვის გამოფიტვის პროდუქტები გროვდება და ნაყოფიერი ნიადაგია ჩამოყალიბებული განვითარებულია მევენახეობა. დამახასიათებელია ღარიბი ბალახოვანი მცენარეულობა. ფაუნა ნაპოვნია მღვიმეებში. პლატოს სახელწოდება საფუძვლად დაედო კარსტული მოვლენების საზოგადო სახელწოდებას. ↑ 1.0 1.1 1.2 1.3 Classical Karst (in Slovene language: Klasicni kras) ↑ Andrej Kranjc. Kras: Slovene classical karst. UNESCO, 1997 ↑ Andrej Kranjc (2010) "The Origin and evolution of the term 'Karst'" The 2nd International Geography Symposium GEOMED 2010
იისალმი

იისალმი (ფინ. Iisalmen kaupunki) — ქალაქი ფინეთში, ჩრდილოეთ სავონიის რეგიონში. ქალაქში ცხოვრობს 20 960 კაცი. ქალაქ იისალმიში არის ფინეთის ბოლო დიდი დამოუკიდებელი ლუდსახარში ოლვის სათავო ოფისი. ასევე, აქვე მდებარეობს გინესის მსოფლიო რეკორდების წიგნი მიხედვით, მსოფლიოში ყველაზე პატარა რესტორანი კუაპი. ↑ http://www.stat.fi/meta/luokitukset/kunta/001-2012/luokitusavain_ks.html ↑ Kuntien ja kielisuhdeluokituksen 2024 välinen luokitusavain, Klassificeringsnyckeln mellan kommuner och språklig indelning år 2024, The correspondence table between municipalities and language distribution in 2024 — Statistics Finland, 2024. <a href="https://wikidata.org/wiki/Track:Q798557"></a><a href="https://wikidata.org/wiki/Track:Q125824619"></a> ↑ Olvi Group (ინგლისურად) ↑ The world's smallest restaurants, Fox News. (ინგლისურად) ქალაქის ოფიციალური საიტი
ევფორიონი

ევფორიონი (ბერძ. Εὐφορίω) 一 ძველი ბერძენი დრამატურგი, ტრაგიკოსი ესქილეს ვაჟი. ზოგიერთი მკვლევარი მას მიიჩნევს ტრაგედიის 一 მიჯაჭვული პრომეთე 一 პოტენციურ ავტორად. ძვ. წ. 431 წელს ქალაქ დიონისიაში ჩატარებულ შეჯიბრებაში მან შეძლო და დაამარცხა ისეთი ძლიერი კონკურენტები, როგორებიც არიან სოფოკლე, რომელმაც დაიმსახურა მეორე ადგილი, და ევრიპიდე, რომელმაც მესამე ადგილი დაიკავა საკუთარი ტეტრალოგიის გაშუქებით, რომელშიც მისი ცნობილი პიესა 一 მედეა შედიოდა. ზოგიერთი მკვლევარი მიიჩნევს, რომ პიესის 一 მიჯაჭვული პრომეთე 一 ავტორი არა ესქილე, არამედ მისი შვილი ევფორიონი იყო, ეს კი სხვადასხვა მიზეზით არის განმარტებული, რომელთაგან ერთ-ერთი მთავარი ისაა, რომ ესქილე საკუთარ ტრაგედიებში ზევსის განსხვავებულ ინტერპრეტაციას გვთავაზობდა 一 თუ ესქილე უზენაეს ღმერთს დიდი პატივისცემითა და მოწიწებით ახასიათებდა, ანალოგიური არ იყო დამახასიათებელი მისი შვილის შემოქმედებისთვის, ეს ნიუანსი კი ზემოხსენებულ პიესაში ცალსახად ჩანს და ამით იქმნება პარალელი ცნობილი კომიკოსის, არისტოფანეს შემოქმედებასთან, რაც მკვლევართა ნაწილს აფიქრებს, რომ ნაწარმოები გაცილებით ადრე, ძვ. წ. 415 წელს, ესქილეს გარდაცვალებიდან გაცილებით გვიან, უნდა შექმნილიყო. იმ შემთხვევაში, თუ პიესის 一 მიჯაჭვული პრომეთე 一 ავტორი მართლაც ევფორიონი იყო, მაშინ გამოვა, რომ ძველ საბერძნეთში სულ იყო ხუთი ტრაგიკოსი დრამატურგი, რომელთა ნაშრომებიც დღემდე შემორჩენილია. ესენი არიან: ესქილე, სოფოკლე, ევრიპიდე, ევფორიონი და ტრაგედიის 一 რეზუსი 一 ავტორი, თუ მისი ევრიპიდესთვის მიკუთვნება არასწორია. ↑ http://www.classics.upenn.edu/myth/php/tools/dictionary.php?method=did&regexp=1714&setcard=1&media=1&link=0 ↑ ბერძნული და რომაული საკუთარი სახელების ორთოგრაფიული ლექსიკონი, თბ., 1985. — გვ. 44. ↑ 3.0 3.1 Ewans, M. (2007). „Medee: Benoit Hoffman and Luigi Cherubini“, Opera from the Greek: studies in the poetics of appropriation. Ashgate Publishing, გვ. 55. ISBN 978-0-7546-6099-6.  ↑ (1998) The complete idiot's guide to classical mythology. Penguin. ISBN 978-0-02-862385-6.
ჟიჟილაშვილი

საკუთარი სახელი ჟიჟილაშვილი შეიძლება აღნიშნავდეს ერთ-ერთს ჩამოთვლილთაგან: ნინო ჟიჟილაშვილი — ჟურნალისტი შალვა ჟიჟილაშვილი — სამხედრო ინჟინერი, გენერალ-ლეიტენანტი
ზამთარაძე

საკუთარი სახელი ზამთარაძე შეიძლება აღნიშნავდეს ერთ-ერთს ჩამოთვლილთაგან: აკაკი ზამთარაძე — საბჭოთა გენერალ-მაიორი ზაზა ზამთარაძე — ქართველი ფეხბურთელი, მწვრთნელი თენგიზ ზამთარაძე — ქართველი მორაგბე შოთა ზამთარაძე — ქართველი ფერმწერი
კარანაძე

საკუთარი სახელი კარანაძე შეიძლება აღნიშნავდეს ერთ-ერთს ჩამოთვლილთაგან: აკაკი კარანაძე — ქართველი სამართალმცოდნე გრიგოლ კარანაძე — საბჭოთა უშიშროების გენერალ-ლეიტენანტი
მარღანიძე

საკუთარი სახელი მარღანიძე შეიძლება აღნიშნავდეს ერთ-ერთს ჩამოთვლილთაგან: ლეონიდ მარღანიძე — საბჭოთა არტილერიის გენერალ-ლეიტენანტი პეტრე მარღანიძე — ქართველი სპორტსმენი, ძალოსნობის ფუძემდებელი საქართველოში
მოდებაძე

საკუთარი სახელი მოდებაძე შეიძლება აღნიშნავდეს ერთ-ერთს ჩამოთვლილთაგან: ალექსი მოდებაძე — სპორტსმენი (თავისუფალი ჭიდაობა) გურამ მოდებაძე — სპორტსმენი, მწვრთნელი (რაგბი) ვლადიმერ მოდებაძე — საბჭოთა გენერალ-მაიორი ირაკლი მოდებაძე — სპორტსმენი (ფეხბურთი) კარპე მოდებაძე — რევოლუციური მოძრაობის მონაწილე საქართველოში კონსტანტინე მოდებაძე — აგრონომი, მეცნიერი-მეღვინე ნოდარ მოდებაძე — სპორტსმენი (თავისუფალი ჭიდაობა), პოლიტიკოსი პლატონ მოდებაძე — რევოლუციური მოძრაობის მონაწილე საქართველოში
მურუსიძე

საკუთარი სახელი მურუსიძე შეიძლება აღნიშნავდეს ერთ-ერთს ჩამოთვლილთაგან: ანდრია მურუსიძე — მსახიობი ვახტანგ მურუსიძე — საბჭოთა არმიის გენერალ-მაიორი ლევან მურუსიძე — იურისტი, მოსამართლე
ნაჭყებია

საკუთარი სახელი ნაჭყებია შეიძლება აღნიშნავდეს ერთ-ერთს ჩამოთვლილთაგან: დავით ნაჭყებია — ქართველი ფეხბურთელი ირინე ნაჭყებია — ქართველი ისტორიკოსი, მთარგმნელი კაპიტონ ნაჭყებია — საბჭოთა მილიციის გენერალ-მაიორი მანანა ნაჭყებია — ქართველი ფილოლოგი, პოლიტიკოსი ნიკოლოზ ნაჭყებია — ქართველი ეკონომისტი, პოლიტიკოსი ნოდარ ნაჭყებია — ქართველი გეოგრაფი ოთარ ნაჭყებია — საბჭოთა გენერალ-მაიორი
გოჭალა (ორაგულისებრთა გვარი)

გოჭალა (ლათ. Salvelinus) — თევზების გვარი ორაგულისებრთა ოჯახისა. სხეულის სიგრძე 14-დან 110 სმ-მდეა, მასა 30 გრამიდან 15 კგ-მდე. სხეულზე მკვეთრი ლაქებია: ნარინჯისფერი, წითელი ან თეთრი; ქერცლი წვრილია. პირი დიდი. გვარის სახეობრივი შემადგენლობა ზუსტად განსაზღვრული არ არის; გამსვლელი და მტკნარი წყლის ფორმებია, ბინადრობენ ატლანტის, ჩრდილოეთის ყინულოვანი და წყნარი ოკეანის ჩრდილოეთ ნაწილის აუზების წყალსატევებში; განირჩევიან გარეგნობით, შეფერილობითა და ცხოვრების ნირით. გოჭალებს მიეკუთვნება არქტიკული გოჭალა (S. alpinus), ამერიკული ტბის პალია (S. namaycush), კუნჯა (S. leucomaenis), მალმა (S. malma), პალიები. გოჭალები ჩრდილოეთის ეკოსისტემის ტიპური წარმომადგენლებია, მგრძნობიარენი არიან წყლის დაბინძურების მიმართ და მისი სისუფთავის ინდიკატორებს წარმოადგენენ. ქართულად „გოჭალა“ ასევე ეწოდება კობრისნაირთა რიგის გოჭალასებრთა ოჯახის (Nemacheilidae) თევზებს. შენიშვნა: ზოგიერთი სახეობა მეორდება Salvelinus alpinus — არქტიკული გოჭალა ცენტრალური ევროპა Salvelinus evasus Salvelinus umbla — ტბის პალია †Salvelinus neocomensis Salvelinus profundus ბრიტანეთის კუნძულები შოტლანდია და მიმდებარე კუნძულები: Salvelinus gracillimus Salvelinus inframundus Salvelinus killinensis Salvelinus mallochi Salvelinus maxillaris Salvelinus struanensis Salvelinus youngeri ინგლისი და უელსი: Salvelinus lonsdalii Salvelinus perisii Salvelinus willughbii ირლანდია: Salvelinus colii Salvelinus fimbriatus Salvelinus grayi Salvelinus obtusus ჩრდილოეთი ევროპა ისლანდია ატლანტის ოკეანის კუნძულები: Salvelinus faroensis Salvelinus murta Salvelinus thingvallensis Salvelinus salvelinoinsularis ფენოსკანდინავია და ჩრდილო-დასავლეთი რუსეთი: Salvelinus lepechini — ჩვეულებრივი პალია, ან პალია-მდევარი არქტიკული აუზი Salvelinus andriashevi — ჩუკოტკის გოჭალა Salvelinus boganidae — ბოგანიდური გოჭალა, ან ბოგანიდის პალია Salvelinus czerskii — ჩერსკის გოჭალა Salvelinus drjagini — დრიაგინის გოჭალა, ან დრიაგინის ორაგულგოჭალა Salvelinus elgyticus Salvelinus alpinus erythrinus Salvelinus jacuticus — იაკუტიის გოჭალა Salvelinus taimyricus — ტაიმირული გოჭალა Salvelinus taranetzi Salvelinus tolmachoffi — ესეის პალია Salvethymus svetovidovi წყნარი ოკეანის აუზი Salvelinus albus Salvelinus curilus Salvelinus gritzenkoi Salvelinus krogiusae Salvelinus kronocius Salvelinus kuznetzovi Salvelinus leucomaenis — კუნჯა, ან გოჭალაკუმჟა S. l. leucomaenis S. l. imbrius S. l. pluvius S. l. japonicus Salvelinus malma — მალმა, ან ქვის გოჭალა, ან წყნარი ოკეანის გოჭალა Salvelinus neiva Salvelinus schmidti Salvelinus vasiljevae ატლანტის ოკეანის აუზი †Salvelinus agassizii Salvelinus alpinus — არქტიკული გოჭალა Salvelinus fontinalis — ამერიკული პალია Salvelinus namaycush — ამერიკული ტბის პალია წყნარი ოკეანისა და არქტიკული აუზი Salvelinus confluentus Salvelinus malma — მალმა, ან ქვის გოჭალა, ან წყნარი ოკეანის გოჭალა S. alpinus × S. fontinalis S. namaycush × S. fontinalis S. fontinalis × Salmo trutta S. leucomaensis x Oncorhynchus masou ↑ გოგმაჩაძე თ., თევზების ნომენკლატურა : ლექსიკონი, ბათუმი: გამომც. „აჭარა“, 2018. — გვ. 93, ISBN 978-9941-460-45-6. ↑ Решетников Ю. С. Гольцы // Большая российская энциклопедия. т. 7. — М., 2007. — стр. 373.
სუხიაშვილი

საკუთარი სახელი სუხიაშვილი შეიძლება აღნიშნავდეს ერთ-ერთ შემდეგ პიროვნებათაგანს: ანზორ სუხიაშვილი — ფეხბურთელი კონსტანტინე სუხიაშვილი — კონტრ-ადმირალი ლადო სუხიაშვილი — ბოლშევიკი პოლიტიკოსი ნიკოლოზ სუხიაშვილი — ინჟინერი
კამკამიძე

საკუთარი სახელი კამკამიძე შეიძლება აღნიშნავდეს ერთ-ერთ შემდეგ პიროვნებათაგანს: ანატოლი კამკამიძე — გენერალ-პოლკოვნიკი გიორგი კამკამიძე — იმუნოლოგი კონსტანტინე კამკამიძე — ინჟინერი